madhuri dixit denies rumours, says will not contest 2019 lok sabha polls
రాజకీయాల్లోకి మాధురీ దీక్షిత్.. స్పష్టత ఇచ్చిన బ్యూటీ!
మాధురీ దీక్షిత్ రాజకీయాల్లోకి రానున్నారా? ఏ పార్టీ నుంచి? ఎక్కడ నుంచి బరిలో దిగుతారు? ఆమె స్పందన ఏమిటీ?
Samayam Telugu | Updated:
Dec 9, 2018, 04:45PM IST
బాలీవుడ్ బ్యూటీ మాధురీ దీక్షిత్ రాజకీయాల్లోకి వస్తున్నారని, 2019లో లోక్‌సభ ఎన్నికల్లో పోటీ చేయనున్నారని వార్తలు వస్తున్నాయి. భారతీయ జనతా పార్టీ (బీజేపీ) తరఫున మహారాష్ట్రలోని పుణె నుంచి బరిలోకి దిగునున్నారని తెలిసింది. ఈ వార్తలను మాధురీ దీక్షిత్ కొట్టిపడేశారు. అవన్నీ అవాస్తవాలని అన్నారు.
మాధురీ దీక్షిత్ ఆదివారం ఓ వార్తా సంస్థతో మాట్లాడుతూ.. ‘‘ఆ వార్తలన్నీ అవాస్తవం. నిరాధారమైనవి’’ అని తెలిపారు. ఈ ఏడాది జూన్ నెలలో బీజేపీ జాతీయ అధ్యక్షుడు అమిత్ షా ‘సంపర్క్ ఫర్ సమర్థన్’ పేరుతో ముంబయిలో మాధురీ దీక్షిత్‌ను కలిశారు. అప్పటి నుంచి మాధురీ దీక్షిత్ రాజకీయాల్లోకి రాబోతోందనే రూమర్లు వస్తున్నాయి. గత కొద్దిరోజులుగా ఆమెకు పుణె లోక్‌సభ సీటు ఖారారైందంటూ వార్తలు వస్తుండంతో మాధురీ స్పందించక తప్పలేదు.